## Akademisk Boldklub Gladsaxe.
Jeg har udbygget og gennemarbejdet artiklen væsentligt og ønsker feedback på artiklen samlet set med henblik på udnævnelse af artiklen som LA.
 Jeg mener at der er alvorlige problemer med afgrænsningen af emnet. Akademisk Boldklub Gladsaxe er ikke en sportsklub i sig selv, men, som det også fremgår af artiklen Akademisk Boldklub, den professionelle fodboldafdeling i sportsklubben Akademisk Boldklub. Store dele af historieafsnittet er således ikke relevant for artiklen "Akademisk Boldklub Gladsaxe", men burde flyttes til "Akademisk Boldklub" hvor det er hele sportsklubbens historie der beskrives. Til gengæld burde organisationen bag den professionelle fodboldafdeling beskrives bedre. Aktieselskabet AB A/S er kun kort nævnt langt nede i artiklen, men selskabet burde have en langt mere dybtgående behandling. -- () 24. sep 2018, 10:56 (CEST)
 Tak for dit input. Jeg forstår godt din pointe, men jeg er ikke enig i, at den del af moderklubbens historie, som vedrører førsteholdets historie, ikke hører til i denne artikel. Den profesionelle fodboldafdeling og moderklubben er rigtig nok to forskellige virksomheder, men betydningsmæssigt er den profesionelle fodboldafdeling repræsentant for den historie, som moderklubbens førstehold har inden dansk fodbold blev professionaliseret. Jeg vil mene, at denne diskussion er er en mere generel diskussion vdr. afgrænsningen af profesionelle fodboldklubber. Opbygningen af artiklen om Akademisk Boldklub Gladsaxe følger langt hen ad vejen opbygningen af lignende profesionelle fodboldklubber. Derudover er jeg heller ikke enig i, at organisationen i AB A/S bør have en "langt mere dybdegående behandling". Det er begrænset, hvad der er af tilgængelig viden om emnet, og i artiklen er beskrevet bl.a. historikken for ledelsesposter, historie vdr. økonomiske problemer og op- og nedture i 90'erne frem til i dag. Kan du pege på et område, hvor dette emne er dækket mangelfuldt? -- () 24. sep 2018, 11:22 (CEST)
 Der er kun enkelte regnskabstal fra 2000-2003, og en kort omtale af en truende konkurs i 2012. Jeg savner mere detaljerede oplysninger om krisen i 2012, og om hvordan Gladsaxe Kommune reddede firmaet fra at gå konkurs, om hvordan aktiekapital, egenkapital og regnskabstal i øvrigt er nu, og om hvem der er hovedaktionærer, både nu og ved oprettelsen i 1998. -- () 24. sep 2018, 13:51 (CEST)
 Tak for input igen. Jeg synes, at det vil give rigtig god mening at få inkorporeret disse emner i artiklen. Det ser jeg på at få gjort. -- () 25. sep 2018, 10:20 (CEST)
